sagorsarker/bangla-wikipedia huggingface dataset:
গোবুন্টু

গোবুন্টু ছিল উবুন্টু অপারেটিং সিস্টেম-এর একটি অফিসিয়াল ডেরিভেটিভ। পুর্ণাঙ্গ মুক্ত সফটওয়্যার ভিত্তিক একটি ডিস্টিবিউশন প্রকাশের উদ্দেশ্যে এটি তৈরী করা হয়েছিল।
"শুধু‌মাত্র মুক্ত সফটওয়্যার" বর্তমানে উবুন্টু তার মূলনীতিতে যুক্ত করেছে। ২০০৮ সালে এটি যুক্ত করা হয় এবং সেই সময় ক্যানোনিকাল থেকে গোবুন্টুর পরবর্তীকালে প্রকাশ না করার সিদ্ধান্ত হয়। "গোবুন্টু ৮.০৪" এর পরে গোবুন্টুর কোনো পূর্ণাঙ্গ সংস্করণ প্রকাশ করা হয়নি।
মার্চ ২০০৯ সালে ঘোষণা করা হয় যে "গোবুন্টু ৮.০৪.১" হবে গোবুন্টুর সর্বশেষ সংস্করণ। এর পরবর্তীকালে গোবুন্টুর উন্নয়ন মূল উবুন্টু প্রকল্পের সাথে সমন্বয় করা হয় এবং প্রকল্পটি বন্ধ করে দেয়া হয়।
গোবুন্টুর নতুন সংস্করণ প্রতি বছরে দুইবার প্রকাশ করা হতো, যা উবুন্টুর সাথে একেবারেই মিলে যায়। গোবুন্টু, উবুন্টুর নাম এবং ভার্সন নম্বর ব্যবহার করে প্রকাশিত হত, একইভাবে মাস ও বছরের নাম ব্যবহার করে ভার্সন নম্বর নির্ধারণ করা হয়। উদাহরণ স্বরূপ গোবুন্টুর প্রথম সংস্করণ গোবুন্টু ৭.১০ কথা বলা যেতে পারে যেটি অক্টোবর ২০১০ সালে প্রকাশিত হয়েছিল।
গোবুন্টুর কোড নামগুলিও একটি বিশেষন এবং একটি প্রাণীর নামের মাধ্যমে প্রকাশ করা হয়। যেমন "গাস্টি গিবন"। এগুলি উবুন্টুর প্রকাশিত বিভিন্ন সংস্করণের সাথে মিলে যায়। সাধারণভাবে কোড নাম এর বিশেষন অংশটির মাধ্যমেই ঐ নির্দিষ্ট গোবুন্টু সংস্করণ সম্পর্কে বর্ণনা করা হয়। যেমন "গাস্টি গিবন" সংস্করনের বর্ণনা করা হয় শুধুমাত্র "গাস্টি" ব্যবহার করে।
আলোক গভীরতা

আলোক গভীরতা (Optical depth) হচ্ছে স্বচ্ছতার পরিমাপক। অর্থাৎ কোনো বস্তু আলোর প্রতি কতটা স্বচ্ছ আর কতটা অনচ্ছ তা বোঝা যায় এই পরিমাপ থেকে। আলোক গভীরতা যত বেশি, স্বচ্ছতা তত কম, অনচ্ছতা তত বেশি। বস্তু থেকে নিঃসৃত যে বিকিরণ যাত্রাপথে বিক্ষিপ্ত বা শোষিত হয়না তার ঋণাত্বক লগারিদম নিলেই পাওয়া যায় আলোক গভীরতা। পর্যবেক্ষকের থেকে বস্তুর দূরত্ব যত বাড়ে আলোক গভীরতা তত বাড়ে, কারণ সেই বস্তু থেকে আসা আলো ততই বেশি বিক্ষিপ্ত বা শোষিত হওয়ার সুযোগ পায়। তার মানে বস্তু থেকে আসা বিকিরণের কত অংশ শোষিত বা বিক্ষিপ্ত হয়েছে তা বোঝা যায়।
একটি রশ্মি থেকে যে পরিমাণ আলো বিক্ষেপ বা শোষনের মাধ্যমে সরে গেছে তার পরিমাপই হচ্ছে আলোক গভীরতা। বস্তু থেকে নিঃসৃত হওয়ার পর কোনো একটি মাধ্যমের মধ্য দিয়ে আসার সময়ই এই শোষণ আর বিক্ষেপ ঘটে। সমীকরণটি দাঁড়ায় এরকম:
যদি formula_1 উৎস থেকে আসা বিকিরণের তীব্রতা (intensity) এবং formula_2 মাধ্যম পেরিয়ে পর্যবেক্ষকের কাছে আসা তীব্রতা হয় তাহলে আলোক গভীরতা formula_3-কে নিচের সমীকরণ দিয়ে লেখা যায়:
লুবুন্টু

লুবুন্টু () উবুন্টুর গ্নোম ডেস্কটপ পরিবেশের বদলে এলএক্সকিউটি ব্যবহার করা একটি হালকা লিনাক্স ডিস্ট্রিবিউশন, যেটি মূলত উবুন্টুর একটি প্রাতিষ্ঠানিক বংশধর। লুবুন্টু মূল উদ্দেশ্য ছিলো "হালকা, কম রিসোর্স ব্যবহার কারী এবং এনার্জি এফিশিয়েন্ট" হওয়া, তবে এটার উদ্দেশ্য এখন "কর্মক্ষম, কিন্তু পরিবর্তনশীল হওয়া, যেটি ব্যবহারকারীকে তার কম্পিউটার ব্যবহারে বাধা সৃষ্টি করবে না"। 
লুবুন্টু মূলত এলএক্সডিই ডেস্কটপ ব্যবহার করতো, তবে লুবুন্টু ১৮.১০, অক্টোবর ২০১৮ থেকে এটি এলএক্সকিউটি ডেস্কটপে স্থানান্তরিত হয়। 
"লুবুন্টু" নামকরণ করা হয়েছে "এলএক্সডিই" এবং "উবুন্টু" এর সমন্বয়ে। এলএক্সডিই হল "লাইটওয়েট এক্স১১ ডেক্সটপ এনভাইরোনমেন্ট" এর সংক্ষিপ্ত রূপ, এবং উবুন্টুর অর্থ হল 'অপরের জন্য মানবতা"। এটি জুলু এবং হোসে ভাষার একটি শব্দ।
প্রাথমিকভাবে পরীক্ষার পর লিনাক্স ম্যাগাজিন এর কলাম লেখক ক্রিস্টোফার স্মার্ট দেখিয়েছেন যে ইনস্টলেশন এবং সাধারণ ব্যবহারের ক্ষেত্রে এটি উবুন্টুর প্রায় অর্ধেক এবং লাইভ সিডি থেকে ব্যবহার করার সময় তিনভাগের একভাগ র‍্যাম ব্যবহার করে।
পঞ্চম চার্লস, পবিত্র রোমান সম্রাট

পঞ্চম চার্লস (স্পেনীয় ভাষায়: Carlos V; ওলন্দাজ ভাষায়: Karel V; ফরাসি ভাষায়: Charles V) (২৪ ফেব্রুয়ারি ১৫০০ – ২১ সেপ্টেম্বর ১৫৫৮), ১৫১৯ খ্রিষ্টাব্দ থেকে পবিত্র রোমান সম্রাট ছিলেন এবং ১৫১৬ খ্রিষ্টাব্দ থেকে প্রথম চার্লস (স্পেনীয় ভাষায়: Carlos I) হিসেবে স্পেনের রাজা ছিলেন ১৫৫৬ খ্রিষ্টাব্দ পর্যন্ত। তার শাসনামলে হার্নান কোর্টেস এবং ফ্রান্সিসকো পিজারো আমেরিকা মহাদেশের আজটেক এবং ইনকা সম্রাজ্য স্পেনের অধীনে আনে।
চার্লস ছিলেন ক্যাস্টিলের রাজা প্রথম ফিলিপ এবং রানী জোয়েনার জ্যেষ্ঠ পুত্র। ১৫০৬ খ্রিষ্টাব্দে রাজা ফিলিপের মৃত্যুর পর, চার্লস বার্গান্ডীর ডিউক হন এবং পরে ১৫১৬ খ্রিষ্টাব্দে তার মাতামহ, এরাগোনের রাজা দ্বিতীয় ফার্দিনান্দের মৃত্যুর পর তিনি তার মাতার সঙ্গে স্পেনের রাজা হন এবং দেশ শাসন করেন। ১৫১৯ খ্রিষ্টাব্দে চার্লসের পিতামহ, পবিত্র রোমান সম্রাট প্রথম মেক্সিমিলিয়ানের মৃত্যুর পর তিনি পবিত্র রোমান সম্রাট এবং আর্চডিউক অফ অস্ট্রিয়া হন। এরপর থেকে চার্লসের রাজ্য এত বিশাল হয়েছিল যে তার রাজ্যের ক্ষেত্র ছিল প্রায় চার মিলিয়ন বর্গ কিলোমিটার যার মধ্যে ইউরোপের বেশীর ভাগ অঞ্চল এবং আমেরিকা মহাদেশের আজটেক ও ইনকা সম্রাজ্য অন্তর্ভুক্ত ছিল।
চার্লসের শাসনামলের বেশীর ভাগ সময় অতিবাহিত হয়েছিল ইতালীয় যুদ্ধগুলোতে যেখানে তিনি তার অন্যতম অগ্রসরী ফ্রান্সের রাজা প্রথম ফ্রান্সিসের বিরুদ্ধে যুদ্ধ পরিচালনা করেন। তিনি ১৫২৯ খ্রিষ্টাব্দে অটোমান সম্রাজ্যের সুলতান প্রথম সুলাইমানকে তার রাজ্যের ভিয়েনা দুর্গ দখল করতে বাধা দেয় এবং যুদ্ধে পরাজিত করে। চার্লস ছিলেন একজন কঠোর ক্যাথলিক খ্রিষ্টান এবং এজন্য তিনি মার্টিন লুথারের প্রতিষ্ঠিত প্রোটেস্ট্যান্ট মতবাদের কঠোর বিরোধী ছিলেন। যদিও চার্লস অনেক যুদ্ধে জড়িত ছিলেন, কিন্তু তিনি সব সময় তার রাজ্যের মধ্যে শান্তি বজায় রাখার চেষ্টা করেছেন। ইংল্যান্ডের রাজা অষ্টম হেনরি এবং পারস্যের সম্রাট শাহ ইসমাইলের সঙ্গে পঞ্চম চার্লসের অনেক ভাল সম্পর্ক ছিল।
পঞ্চম চার্লস ১৫৫৫ খ্রিষ্টাব্দ ২৫ অক্টোবর ডিউক অফ বার্গান্ডী, লর্ড অফ দি নেদারল্যান্ড্‌স এবং কাউন্ট প্যাল্যাটাইন অফ বার্গান্ডী হিসেবে পদত্যাগ করেন এবং এসব স্থানগুলো পরে তার জ্যেষ্ঠ পুত্র, দ্বিতীয় ফিলিপ গ্রহণ করেন। ১৫৫৬ খ্রিষ্টাব্দের ১৬ জানুয়ারি চার্লস স্পেনের রাজা হিসেবে পদত্যাগ করেন এবং দ্বিতীয় ফিলিপ তার উত্তরসূরী হন। পরে সেই বছরের ২৭ আগস্ট পঞ্চম চার্লস পবিত্র রোমান সম্রাট হিসেবে পদত্যাগ করেন। যারপর তার কনিষ্ঠ ভ্রাতা, ফার্দিনান্দ পবিত্র রোমান সম্রাট হন। পঞ্চম চার্লস, তার সব রাজকীয় স্থানগুলো থেকে পদত্যাগ করার পর, স্পেনের কাসেরেস্ (Cáceres) প্রদেশের ইয়ুস্তে নামক এক গ্রামে এক খ্রিষ্টান মঠে আশ্রয় গ্রহণ করেন। সেখানে তিনি ম্যালেরিয়া রোগে আক্রান্ত হয়ে ১৫৫৮ খ্রিষ্টাব্দের ২১ সেপ্টেম্বর আটান্ন বছর বয়সে মৃত্যুবরণ করেন।
অনিরুদ্ধ (পৌরাণিক চরিত্র)

অনিরুদ্ধ ছিলেন ভগবান শ্রীকৃষ্ণের পৌত্র/নাতি এবং প্রদ্যুম্ন ও রুক্মবতী দম্পত্তির পুত্র। অনিরুদ্ধ ছিলেন সুপুরুষ ও আকর্ষর্ণীয ব্যক্তিত্ব।
যুদ্ধে কেউই তার গতিরোধ করতে পারতো না বলেই তার নামকরণ হয়েছে 'অনিরুদ্ধ'। এছাড়াও তিনি "ঝাসঙ্ক" ও "ঊষাপতি" নামেও পরিচিত ছিলেন।
ভোজকটের রাজার কন্যা রোচনার সাথে অনিরুদ্ধের প্রথম বিয়ে হয়। তিনি পরে শোণিতপুরের রাজা বাণদৈত্যের পরম রূপবতী কন্যা ঊষার পাণিগ্রহণ করেন। পরবর্তীকালে অনিরুদ্ধ-উষার সংসারে বজ্র নামে এক পুত্রের জন্ম হয়।
ঊষা ছিলেন একজন অপ্সরা, তিলোত্তমা। পার্বতীর বরে ঊষা স্বপ্নে অনিরুদ্ধকে দেখে প্রিয় সখী চিত্রলেখার সহায়তায় দেবর্ষী নারদ প্রদত্ত মায়া বিদ্যার প্রভাবে শোণিতপুরে অবস্থিত নিজ প্রাসাদে নিয়ে আসেন। নিচ্ছিদ্র নিরাপত্তার চাদরে ঢাকা প্রাসাদে তারা একত্রে দিনের পর দিন অতিবাহিত করলেন। অতঃপর প্রণয়ে আসক্ত ঊষা অনিরুদ্ধকে গান্ধর্ব বিবাহের মাধ্যমে পতিত্বে বরণ করেন। কিন্তু অবিবাহিতা ঊষার শারীরিক পরিবর্তনের সংবাদ বাণাসুরের কানে আসলে তিনি তাদেরকে প্রাসাদে একত্রে দেখতে পান। বাণ রাজার চোখে দম্পতি হিসেবে অনিরুদ্ধ-ঊষাকে বেশ মানানসই মনে হলেও পারিবারিক সম্মান রক্ষার্থে প্রচণ্ড ক্ষুদ্ধ হন।
অনিরুদ্ধকে ঊষার ঘরে একত্রে দেখতে পেয়ে বাণ রাজা অতিশয় ক্রুদ্ধ হন ও তাকে হত্যা করার উদ্দেশ্যে একদল সৈন্য প্রেরণ করেন। অনিরুদ্ধ একটি অদৃশ্য বড়ো লোহার দণ্ড দিয়ে সমস্ত দৈত্য সেনাদের হত্যা করেন। পরে অবস্থা বেগতিক দেখে বাণ রাজা ঐন্দ্রজালিক মায়া বিস্তার করে কৃষ্ণপৌত্র অনিরুদ্ধকে নাগপাশে বেধে ফেলেন। অনিরুদ্ধ বন্দী হয়েছেন শুনে বাণ কন্যা ও অনিরুদ্ধ প্রেয়সী ঊষা অতি উচ্চস্বরে কাঁদতে লাগলেন। তাকে প্রাণনাশ উদ্যত হলে চিত্রলেখা’র পিতা ও ধর্মপরায়ণ মন্ত্রী কুষ্মাণ্ড বাণদৈত্যকে এ মহাপাপ কাজ করা থেকে অতি কষ্টে নিবারণ করেন।
দেবর্ষী নারদ অনিরুদ্ধের বন্দী হওয়ার সংবাদ শ্রীকৃষ্ণকে জানান। সংবাদ পেয়ে ভগবান শ্রীকৃষ্ণ, বলরাম ও প্রদ্যুম্ন সহযোগে অনিরুদ্ধকে উদ্ধারের লক্ষ্যে শোণিতপুরে যান। রাজা বাণ শিবের সহায়তায় সহস্র বাহু নিয়েও কৃষ্ণের সাথে সম্মুখ সমরে অবতীর্ণ হয়ে পরাজিত হন। মহাভারতে এই যুদ্ধটি হরি-হর যুদ্ধ নামে উল্লেখ করা হয়েছে। পরাজিত হলেও কৃষ্ণের কৃপায় বান জীবিত অবস্থাতেই মহাকাল নামে পরিচিত হয়ে শিবের পারিষদ মধ্যে স্থান পান। শ্রীকৃষ্ণ অনিরুদ্ধ ও ঊষাকে দ্বারকায় নিয়ে যান ও ভোজকট নগরে তাদের বিয়ে দেন।
যদুবংশ ধ্বংসের সময় অন্যান্যদের সাথে অনিরুদ্ধও নিহত হন।
মিথবুন্টু

মিথবুন্টু () হল একটি মিডিয়া সেন্টার অপারেটিং সিস্টেম। এটি উবুন্টু অপারেটিং সিস্টেমের উপর ভিত্তি করে তৈরী করা হয়েছে। মিথ টিভি মিডিয়া সেন্টার সফটওয়্যারটি সঠিকভাবে ব্যবহার করার উদ্দেশ্যেই এটি তৈরী করা হয়েছে, আর এই কারণেই মূল উবুন্টুর সাথে যে অ্যাপলিকেশন সমূহ থাকে সেখান থেকে সবগুলি সয়ংক্রিয়ভাবে ইনস্টল করা হয় না।
নোপিমিথ এবং মিথডোরা এর মূলনীতির সাথে মিল রেখে, মিথবুন্টু এমনভাবে তৈরী করা হয়েছে যেন হোম থিয়েটার কম্পিউটার সমূহে সহজেই মিথ টিভি ইনস্টল করা যায়। মিথবুন্টু অপারেটিং সিস্টেমের মূল অংশ ইনস্টলে পর মিথটিভি সফটওয়্যারটি ইনস্টল শুরু করা হয়। এই অংশে মিথটিভির ফ্রন্টএন্ড(মিডিয়া দেখার অংশ), ব্যাক এন্ড(মিডিয়া সার্ভার অংশ) ইনস্টল এবং সমন্বয় করা হয়।
মিথবুন্টু সবসময়ই মূল উবুন্টুর কাছাকাছি থাকার চেষ্টা করে, কেননা এর ফলে ব্যবহারকারীরা উবুন্টু কমিউনিটির মাধ্যমে বিভিন্ন ধরনের সুবিধা পেয়ে থাকে। আর এই একই ধরনের বৈরিষ্টের কারণে ব্যবহারকারীরা সহজেই মূল উবুন্টু থৈকে মিথবুন্টুতে অথবা এর বিপরীতভাবে মিথবুন্টু থেকে উবুন্টুতে পরিবর্তিত হতে পারে। এটি প্রকাশের সময়ও উবুন্টুর সাথে মিলিয়ে নির্ধারণ করা হয়েছে। প্রতি ছয়মাস পর পর মিথবুন্টুর নতুন সংস্করণ প্রকাশ করা হয়।
উবুন্টু জেইওএস

উবুন্টু জেইওএস (উচ্চারণ করা হয় ""জুস/juice""; ইংরেজিতে Ubuntu JeOS) একটি উবুন্টু ভিত্তিক লিনাক্স ডিস্ট্রিবিউশন। এটি এমন একটি ডিস্ট্রিবিউশন যা মূলত ভার্চুয়াল প্লাটফর্মে ব্যবহার করার উদ্দেশ্যে তৈরী করা হয়েছে। ভার্চুয়াল প্লাটফর্মে ব্যবহার করার জন্য একটি অপারেটিং সিস্টেমের গঠন কেমন হওয়ার উচিত এটি দেখানোর জন্যই মূলত এটি তৈরী করা হয়েছে। জেইওএস এর পূর্নাঙ্গ রূপ হল "Just enough Operating System।
উবুন্টু জেইওএস ৭.১০ (গাস্টি গিবন) হল এর প্রথম প্রকাশিত সংস্করণ। উবুন্টু ৮.১০ প্রকাশের আগ পর্যন্ত এটি উবুন্টু সার্বার সংস্করণের সাথে অতিরিক্ত হিসাবে ব্যবহারের সুযোগ দেয়া হত।
জিইওএস এর সর্বশেষ সংস্করণটি ভার্চুয়ালাইজেশন প্রযুক্তি যেমন ভিএমওয়্যার এবং লিনাক্স কার্নেল ভিত্তিক ভার্চুয়াল মেশিন সমূহের জন্য বিশেষভাবে তৈরী করা হয়েছে।
৮.১০ এবং এর পরবর্তী সংস্করণ সমূহে যেসকল বৈশিষ্ট অন্তর্ভুক্ত করা হয়েছে:
উবুন্টু মোবাইল সংস্করণ

উবুন্টু মোবাইল ইন্টারনেট ডিভাইস সংস্করণ () ইনটেল মোবাইল ইন্টারনেট ডিভাইসের জন্যে রহিত উবুন্টু ডিস্ট্রিবিউশন। গুই হিসেবে এটি গ্নোম ফ্রেমওয়ার্ক হিল্ডন ব্যবহার করে।
ইকুইপমেন্ট প্রোডিউসার তাদের ডিস্ট্রিবিউশন পরিবর্তন করে ফ্ল্যাশ, জাভা অথবা কাস্টম ইন্টারফেস যোগ করতে সমর্থ হওয়া উচিত।
উবুন্টু মোবাইলের উন্নয়ন ২০০৯ সালে রহিত করা হয় এবং জানুয়ারি ২, ২০১৩ সালে উবুন্টু ফর ফোন ঘোষণা করা হয়।
ক্যানোনিকাল অনুযায়ী উবুন্টু পূর্ণ ওয়েব ২.০ অভিজ্ঞতা প্রদান করবে। পরবর্তীতে নিয়মিত হালনাগাদের সাথে ওয়েব ব্রাউজিং, ইমেইল, মিডিয়া, ক্যামেরা, ভয়েস ওভার ইন্টারনেট প্রোটোকল, ইন্সট্যান্ট ম্যাসেজিং, জিপিএস, ব্লগ, গেম, কন্টাক্ট, এবং দিনলিপি (ক্যালেন্ডার) যুক্ত হতে যাচ্ছিলো। টাচস্ক্রিন ব্যবহার করে পূর্ণ ব্যবহারযোগ্যতা প্রদানের মত করে উবুন্টু টাচ ডিজাইন করা হয়েছে।
উবুন্টু নেটবুক সংস্করণ

উবুন্টু নেটবুক সংস্করণ (ইউএনই) () নামের ডিস্ট্রিবিউশনটির ১০.০৪ সংস্করনটি প্রকাশের আগ পর্যন্ত এটি উবুন্টু নেটবুক রিমিক্স নামে পরিচিত ছিল। এটি উবুন্টু অপারেটিং সিস্টেম ভিত্তিক একটি লিনাক্স ডিস্ট্রিবিউশন যেটি প্রধানত নেটবুক এবং ইন্টেল এ্যাটম প্রসেসর বিশিষ্ট ছোট আকারের প্রদর্শনী রয়েছে কম্পিউটার সমূহে ব্যবহার করার উদ্দেশ্যে বিশেষভাবে তৈরী করা হয়েছে।
উবুন্টু ৮.০৪ প্রকাশের সময় থেকে ইউএনই ব্যবহার করা যায়। সেই সময় কেবলমাত্র ইনস্টল করা অপারেটিং সিস্টেমের সাথে অতিরিক্ত অ্যাপলিকেশন হিসাবে ব্যবহার করার সুযোগ পওয়া যেত। এবং এই সুবিধাটিও নির্দিষ্ট কিছু যন্ত্রাংশের ক্ষেত্রে প্রযোজ্য ছিল যেমন ডেল ইন্সপায়ারন মিনি ১০ভি, তোশিবা এনবি১০০ এছাড়া এসার এসপায়ার ওয়ান এবং আসুস ই পিসি এর জনপ্রিয় কিছু মডেলে ব্যবহার করা যেত।
ক্যানোনিকাল লিমিটেড, উবুন্টুর মূল ডেভলপার প্রতিষ্ঠান নিম্ন মানের হার্ডওয়্যার এবং ব্যাটারী থেকে দীর্ঘক্ষন চালানোর সুবিধা যুক্ত করার সুবিধার্থে মোবইন প্রকল্পের সাথে যুক্ত হতে যাচ্ছে।
১০.১০ সংস্করণ থেকে উবুন্টু নেটবুক সংস্করণের ডিফলট ডেস্কটপ ইন্টারফেস হিসাবে ইউনিটি ডেস্কটপ ব্যবহার করা হচ্ছে। তবে আগের ডেস্কটপ ইন্টারফেসটি রিপোজিটরী থেকে ব্যবহার করা যাবে।
উবুন্টু নেটবুক সংস্করণ যেসকল নেটবুকসমূহের সাথে অফিসিয়ালভাবে দেয়া হয়ে থাকে, সেগুলি হল:
বাংলা সাহিত্যে গোয়েন্দা চরিত্র

বাংলা সাহিত্যে গোয়েন্দা চরিত্র বা “ডিটেকটিভ” বলতে সেই সব কল্পচরিত্র বোঝায় যারা রহস্যোপন্যাসে কেন্দ্রীয় চরিত্র হিসাবে রহস্য উন্মোচন করে। এরা মূলত শৌখিন গোয়েন্দা, পুলিশ কর্মকর্তা বা স্পাই অর্থাৎ গুপ্তচর। বইগুলো রহস্যোপন্যাস, অপরাধকাহিনী বা স্পাই থ্রিলার। সেই চরিত্রগুলো বিখ্যাত যেগুলো সিরিজগ্রন্থে পুণঃপুণঃ উপস্থাপিত।
গোয়েন্দা শ্রেণীর বর্ণনাত্মক গল্পে নরহত্যা বা চুরি জাতীয় বিশেষ কোন সমস্যা থাকে। পরবর্তীতে পুলিশ বিভাগের কর্মকর্তা কিংবা কর্মচারীর সুক্ষ্মবুদ্ধি ও সন্ধান-তৎপরতায় এর মীমাংসা হয়। বাংলায় পাঁচকড়ি দে, সুনেন্দ্র মোহন ভট্টাচার্য্য প্রমুখ লেখকগণ গোয়েন্দা গল্প রচনা করে সবিশেষ খ্যাতি অর্জন করেন। এছাড়া পঞ্চানন ঘোষালের অভিজ্ঞতালব্ধ 'পুলিশ কাহিনী' পরিচিতি লাভ করেছিল।
গোয়েন্দা উপন্যাসের আখ্যানভাগ অতি জটিল ও সর্পিলগতিসম্পন্ন। ঘটনার অভাবনীয় বিন্যাস ও লোমহর্ষক অদ্ভুত কাহিনী-সৃষ্টিতে এই শ্রেণীর উপন্যাসের কৃতিত্ব। এদের মধ্যে জীবনের কোন গভীর তত্ত্ব বা তথ্যালোচনা থাকে না। জীবনের নারকীয় দিকটিই এতে উদ্ভাসিত হয়। তন্মধ্যে - বনফুলের পঞ্চপর্ব, শরচ্চন্দ্র সরকারের গোয়েন্দা কাহিনী, অম্বিকাচরণ গুপ্তের গোয়েন্দা গল্প (১৩১৫), ক্ষেত্রমোহন ঘোষের আদরিণী (১৮৯৪) উল্লেখযোগ্য।
ছাত্র শান্তি পুরস্কার

'ছাত্র শান্তি পুরস্কার প্রতি দুই বছর অন্তর কোন ছাত্র/শিক্ষার্থী কিংবা ছাত্র সংগঠনকে শান্তি প্রতিষ্ঠা এবং মানবাধকার উন্নয়নে গুরুত্বপূর্ণ অবদানের স্বীকৃতি স্বরূপ 'শিক্ষার্থী শান্তি পুরস্কার' প্রদান করা হয়। ট্রন্ডহাইমে অবস্থিত শিক্ষার্থী শান্তি পুরস্কার দফতরের তত্ত্বাবধানে সমস্ত নরওয়েজিয়ান ছাত্র-ছাত্রীদের তরফ থেকে এই পুরস্কার প্রদান করা হয়; নরওয়ের সমস্ত বিশ্ববিদ্যালয় ও মহাবিদ্যালয় থেকে প্রতিনিধি নির্বাচনের সাথে সাথে দফতরটি পুরস্কার প্রদানের জন্য একটি স্বাধীন শান্তি পুরস্কার পর্ষদও নির্বাচন করে থাকে।ট্রন্ডহাইমের আন্তর্জাতিক ছাত্র উৎসব (ISFiT) চলাকালে এই পুরস্কার প্রদান করা হয়।
২০১০ সালের শান্তি পুরস্কার পর্ষদের সদস্য সংখ্যা নয়, যার মধ্যে নরওয়ের ছাত্র সংঘ থেকে চারজন প্রতিনিধি, ছাত্র এবং শিক্ষার আন্তর্জাতিক সহায়তা তহবিল থেকে একজন প্রতিনিধি এবং চারজন ছাত্র নয় এমন বিশেষজ্ঞ সদস্য রয়েছেন।
২০১১ সালের পর্ষদে অন্যান্যদের মধ্যে রয়েছেন, নোবেল শান্তি পুরস্কার পর্ষদের প্রাক্তন প্রধান Ole Danbolt Mjøs, প্রাক্তন বাণিজ্য ও শিল্প মন্ত্রী এবং বর্তমানে নরওয়ে রেড ক্রিসেন্ট- এর সাধারণ সচিব Børge Brende, নরওয়েজিয়িন ব্রডকাস্টিং কর্পোরেশান (NRK) এর জেলা এবং সংবাদ সম্পাদক Gro Holm, নরওয়েজিয়ান ইউনেস্কো কমিশনের প্রধান Vigdis Lian, নরওয়ের জাতীয় ছাত্র সংঘের (NSO) সভাপতি Anne Karine Nymoen এবং ছাত্র এবং শিক্ষা' র আন্তর্জাতিক সহায়তা তহবিলের (SAIH) সভাপতি Runar Myrnes Balto।
পূর্ববর্তী পর্ষদ সদস্যের মধ্যে রয়েছেন প্রাক্তন প্রধানমন্ত্রী এবং অসলো শান্তি এবং মানবাধিকার কেন্দ্রের নির্দেশক Kjell Magne Bondevik, NUPI পরিচালক Jan Egeland, আন্তর্জাতিক শান্তি গবেষণা কেন্দ্রের (PRIO) প্রাক্তন পরিচালক Stein Tønnessonand এবং প্রাক্তন পররাষ্ট্রমন্ত্রী এবং নরওয়ে রেডক্রসের সভাপতি Thorvald Stoltenberg.
মনোনয়ন পর্ষদ সমস্ত আগ্রহী পক্ষের কাছ থেকে মনোনয়ন গ্রহণ করে, মনোনয়নপ্রত্যাশী ছাত্র কিংবা ছাত্র সংগঠন হতে হবে। নরওয়ের বিভিন্ন বিশ্ববিদ্যালয় ও মহাবিদ্যালয় এর ছাত্র/ছাত্রীদের নিয়ে এই মনোনয়ন পর্ষদ গঠিত হয়।
২০০৯ সালের তথ্য অনুযায়ী, পুরস্কার বিজেতা ৫০,০০০ নরওয়েজিয়ান মুদ্রা (প্রায় ৫০০০ ইউরো) পেয়ে থাকেন। তাকে ট্রন্ডহাইমের আন্তর্জাতিক ছাত্র উৎসব (ISFiT) চলাকালীন পুরস্কার বিতরণী অনুষ্ঠানে যোগদানের আমন্ত্রণ জানানো হয়।পুরস্কার গ্রহীতা কিংবা তার কোন নির্বাচিত প্রতিনিধি এরপরে বিভিন্ন নরওয়েজিয়ান শহর ভ্রমণ করেন যা তাকে বিভিন্ন মানবাধিকার সংস্থা এবং গুরুত্বপূর্ণ রাজনৈতিক ব্যক্তিত্বের সাথে দেখা করার সুযোগ দেয়। ট্রন্ডহাইমে অবস্থিত ছাত্র কল্যাণ সংস্থা চালিত একটি স্বতন্ত্র তহবিল থেকে পুরস্কারের অর্থ প্রদান করা হয়।
2011 – Duško Kostić from Croatia
প্যাংকর জ্যাকহ্যামার

দ্য প্যাংকর কর্পোরেশন জ্যাকহ্যামার () হচ্ছে একটি ১২ গেজের, গ্যাস-চালিত স্বয়ংক্রিয় শটগান। এটি এখন পর্যন্ত তৈরি খুব অল্প সংখ্যক সম্পূর্ণ স্বয়ংক্রিয় শটগানের একটি। ১৯৮৭ সালে এই অস্ত্রটির পেটেন্ট করা হলেও, কখনও ব্যাপকভাবে এটির উৎপাদনের উদ্যোগ নেওয়া হয়নি। শুধুমাত্র কয়েকটি কার্যকর প্রোটোটাইপ তৈরি করা হয়েছিলো। কিছু সূত্র অনুসারে, বর্তমানে এর মধ্যে শুধু দুইটি প্রোটোটাইপের অস্তিত্বই বিদ্যমান। ১৯৯০ সালের শেষের দিকে অস্ত্রটির পেটেন্টের বর্তমান স্বত্বাধিকারী তৃতীয় মার্ক এর পেটেন্ট বিক্রির চেষ্টা করেন। তিনি সাড়ে তিন লক্ষ মার্কিন ডলারে এর পেটেন্ট, প্রোটোটাইপ, এবং উৎপাদন স্বত্ব বিক্রির করার ঘোষণা দিয়েছিলেন। অস্ত্রটির মৌলিক ও স্টাইলিশ ডিজাইন, ধ্বংসাত্মক ক্ষমতার কারণে এটি নানা টেলিভিশন প্রোগ্রাম, চলচ্চিত্র, এবং ভিডিও গেমসে ব্যবহৃত হয়েছে।
যুক্তরাষ্ট্রের নিউ মেক্সিকো অঙ্গরাজ্যের প্যাংকর ইন্ডাস্ট্রির জন অ্যান্ডারসন এই আগ্নেয়াস্ত্রটির নকশা প্রণয়ন করেন। পরবর্তীতে কিছু বিদেশি সরকার অস্ত্রটির নকশায় দেখে তাদের আগ্রহ প্রকাশ করে, এমন কী কিছু সংখ্যক অস্ত্রের তৈরির বায়না দেয় বলেও জানা যায়। অস্ত্রটির নকশা যখন উৎপাদনের অনুমোদন প্রাপ্তির উদ্দেশ্যে ইউনাইটেড স্টেটস ডিফেন্স ও ফায়ার আর্ম ডিজাইনে প্রদান করা হয়, তখন তারা এটিকে ১২ গেজের শটগান হিসেবে তালিকাভুক্ত করেন। অস্ত্রটির বিকাশ উৎপাদন সম্পর্কে ডিপার্টমেন্ট অফ ডিফেন্সের সিদ্ধান্ত ছিলো, অস্ত্রটির জন্য গুলি তৈরির খরচ বেশি এবং এটি মার্কিন অস্ত্রগারের প্রয়োজনীয় চাহিদা পূরণে সমর্থ হবে না, তাই তারা এই অস্ত্রটি নিজেদের জন্য উৎপাদনে অস্বীকৃতি জানায়। কিন্তু সত্যিকার অর্থে, প্যাংকর প্রতিরক্ষা দপ্তরের আওতাভুক্ত ছিলো না, বরং এটি ছিলো অন্যান্য সাধারণ অাগ্নেয়াস্ত্র নির্মাণকারী প্রতিষ্ঠানের মতো। এর ফলে প্রতিরক্ষা অধিদপ্তর তাদের ব্যাপারটি অতো আমলে নেয়নি। এই প্রশাসনিক জটিলতা প্যাংকর কর্পোরেশনকে দেউলেত্বর দিকে ঠেলে দেয়, কারণ মার্কিন সরকার অস্ত্রটির রপ্তানির অনুমোদন না দেওয়ায় আগ্রহী বাইরের দেশগুলোর কাছে তা বিক্রি করা সম্ভব হয়নি। ফলশ্রুতিতে দেনাশোধের জন্য প্যাংকর নিজের সম্পত্তি ও পূর্বে নির্মিত এই শটগানের কিছু প্রোটোটাইপ বিক্রি করতে বাধ্য হয়।
জলপীড়ন

জলপীড়ন () এক ধরনের নিপীড়ন পদ্ধতি। যে ব্যক্তির উপর এই নিপীড়ন চালানো হয়, তাকে চিৎ করে শুইয়ে বেঁধে রাখা হয় এবং মাথা পিছনের দিকে হেলিয়ে দেওয়া হয়। এরপর বন্দীর মুখের উপর অনবরত পানি ঢালা হয়। এর ফলে বন্দীর মধ্যে স্তন্যপায়ী ঝাঁপ প্রতিবর্ত ক্রিয়া (mammalian diving reflex) চালু হয় এবং সে ডুবে যাওয়ার অনুভূতি অনুভব করে। বন্দীর মনে হয় যেন সে পানিতে ডুবে মারা যাচ্ছে। বন্দীর মাথা ধরে মুখ পানিতে ঠেসে ধরার তুলনায় এই পদ্ধতি ব্যবহার করলে বন্দীর মধ্যে প্রায় সাথে সাথে কণ্ঠরোধ প্রতিবর্ত ক্রিয়া (gag reflex) (অর্থাৎ ওয়াক ওয়াক করে বমি করার ভাব) সৃষ্টি হয়। জলপীড়নের কারণে বন্দীর ভয়াবহ যন্ত্রণা, শুষ্ক নিমজ্জনের অনুভূতি, অক্সিজেনের অভাবের ফলে ফুসুফুস ও মস্তিষ্কের ক্ষতি, এবং বাঁধনের বিরুদ্ধে লড়াইয়ের ফলে হাড়গোড় ভাঙার সম্ভাবনা থাকে। বন্দীর মনে যে মানসিক ক্ষত সৃষ্টি হয়, তা তার সমগ্র জীবদ্দশায় থেকে যেতে পারে। বেশিক্ষণ জলপীড়ণ চালালে বন্দী মারাও যেতে পারে। নিপীড়ণের ফলে সৃষ্ট শারীরিক ক্ষতি মাসখানেক পরেও আবির্ভূত হতে পারে। জলপীড়ণের ইংরেজি পরিভাষা "waterboarding" ২০০৪ সালে প্রথম ব্যবহার করা হয়।
২০০৭ সালে গণমাধ্যমগুলিতে প্রকাশিত হয় যে মার্কিন গোয়েন্দা সংস্থা সিআইএ তাদের বিচার-বহির্ভূত (extrajudicial) বন্দীদের উপর জলপীড়ণ চালাচ্ছিল।
মার্কিন রাষ্ট্রপতি জর্জ ডব্লিউ বুশের সময় মার্কিন সরকারি কর্মকর্তারা বেশ কয়েকবার বলেন যে জলপীড়ণকে তারা নিপীড়ণ হিসেবে গণ্য করেন না। 
২০০৯ সালের জানুয়ারি মাসে মার্কিন রাষ্ট্রপতি বারাক ওবামা জলপীড়ণের ব্যবহার নিষিদ্ধ ঘোষণা করেন।
যুবুন্টু

জুবুন্টু () ক্যানোনিকাল লিমিটেড-সমর্থিত সম্প্রদায় চালিত উবুন্টু ডেরিভেটিভ। গ্নোমের বদলে ডিফল্ট ডেস্কটপ পরিবেশ হিসেবে জুবুন্টু এক্সএফসিই ব্যবহার করে। সেখান থেকে, "এক্সএফসিই" ও "উবুন্টু" নামদুটোর সমন্বয়ে "জুবুন্টু" নামটি এসেছে। 
জুবুন্টুর লক্ষ্য হলো:
জুবুন্টু বছরে দুইবার প্রকাশিত হয় এবং উবুন্টু প্রকাশের সাথে এটির প্রকাশের তারিখের সাথে এটির প্রকাশের তারিখের সমন্বয় করা হয়। যুবুন্টু এবং উবুন্টুর ভার্সন নম্বর এবং কোড নাম একই ব্যবহার করা হয়। যেমন বছর এবং মাসের নাম মিলিয়ে ভার্সন নম্বর নির্ধারণ করা হয়। উদাহারনস্বরূপ জুবুন্টুর প্রথম সংস্করনের কথা বলা যেতে পারে, এটি প্রকাশিত হয়েছিল জুন, তারিখে এবং এটির ভার্সন নম্বর হল ৬.০৬।
ধাতবতা

ধাতবতা, জ্যোতির্বিজ্ঞান এবং বিশ্বতত্ত্বে কোন বস্তুর ধাতবতা বলতে ঐ বস্তুর রাসায়নিক উপাদানের কত ভাগ হাইড্রোজেন ও হিলিয়ামের চেয়ে ভারী পদার্থ দিয়ে গঠিত তা বোঝায়। অর্থাৎ জ্যোতির্বিজ্ঞানের ভাষায় হাইড্রোজেন এবং হিলিয়ামের চেয়ে ভারী সকল পদার্থকেই বলা হয় মেটাল তথা ধাতু। এটা ধরে নেয়ার সুবিধা আছে। জ্যোতির্বৈজ্ঞানিক বস্তু যেমন তারার প্রায় পুরোটাই হাইড্রোজেন এবং হিলিয়াম দিয়ে গঠিত হয়, তাই এই দুটো পদার্থের বাইরে সবগুলোকে একটি সাধারণ শ্রেণীর অন্তর্ভুক্ত করা বেশ সুবিধাজনক। উদাহরণ- যদি কোন নীহারিকায় কার্বন, নাইট্রোজেন এবং অক্সিজেন সাধারণের চেয়ে একটু বেশি থাকে তাহলে তাকে আমরা ধাতুসমৃদ্ধ বস্তু বলতে পারি যদিও এই পদার্থগুলোর কোনটিই রসায়ন বা পদার্থবিজ্ঞানের ভাষায় ধাতু নয়। তাই রসায়ন এবং পদার্থবিজ্ঞানে ধাতু শব্দটিকে যে অর্থে ব্যবহার করা হয় জ্যোতির্বিজ্ঞানে সেই অর্থ করা যাবে না। দুটি ধাতুকে তাই মিলিয়ে ফেলাও ঠিক হবে না।
ভারী উপাদানের উপস্থিতি নক্ষত্রের নিউক্লিয়োসিন্থেসিস অন্তর্গত, এই তত্ত্ব যে মহাবিশ্বে হাইড্রোজেন এবং হিলিয়ামের চেয়ে বেশি ভারী উপাদান ("ধাতু", পরবর্তীতে) তারা বিকশিত হওয়ার সাথে সাথে তারাগুলির অন্ত:সার গঠিত হয়। সময়ের সাথে সাথে, তারার বাতাস এবং সুপারনোভা ধাতুগুলি পার্শ্ববর্তী পরিবেশে জমা হয়, আন্তঃকেন্দ্রীয় মাধ্যমকে সমৃদ্ধ করে এবং নতুন তারা জন্মের জন্য সামগ্রী সরবরাহ করে। এটি অনুসরণ করে যে, ধাতব-দরিদ্র প্রারম্ভিক মহাবিশ্বে তৈরি হওয়া প্রবীণ প্রজন্মের তারায় সাধারণত তরুণ প্রজন্মের তারার তুলনায় কম ধাতবসত্তা রয়েছে, যা আরও বেশি ধাতব সমৃদ্ধ মহাবিশ্ব গঠন করে।
বিভিন্ন ধরনের নক্ষত্রে প্রচুর পরিমাণে রাসায়নিক পরিবর্তন লক্ষ্য করা যায়। যা ধাতবতার জন্য চিহ্নিত করে বর্ণালী বিশিষ্টতার উপর ভিত্তি করে, ১৯৪৪ সালে জ্যোতির্বিদ ওয়াল্টার বাডে তারকাদের দুটি পৃথক জনগোষ্ঠীর অস্তিত্বের প্রস্তাব দিয়েছিলেন। এগুলি সাধারণত পপুলেশন-১ (ধাতব সমৃদ্ধ) এবং পপুলেশন-২ (ধাতব-দরিদ্র) তারা হিসাবে পরিচিত হয়। পপুলেশন-৩ হিসাবে পরিচিত তৃতীয় প্রকারের তারকা ১৯৭৮ সালে চালু হয়েছিল। এই চূড়ান্ত ধাতব-অতি দরিদ্র নক্ষত্রগুলি মহাবিশ্বে নির্মিত "প্রথম" নক্ষত্র হিসাবে তাত্ত্বিকভাবে ধরা হয়েছিল।
ধাতবতা নির্ণয়ের সমীকরণ রয়েছে। সকল বস্তুর ধাতবতা সূর্যের সাপেক্ষে প্রকাশ করা হয়। সূর্যের ধাতবতা আনুমানিক ১.৮%। অর্থাৎ মোট ভরের শতকরা ১.৮ ভাগের জন্য দায়ী ধাতুগুলো। সুবিধার জন্য ধাতবতাকে অনেক সময়ই লোহা এবং হাইড্রোজেনের অনুপাত হিসেবে প্রকাশ করা হয়। তাহলে কোন বস্তুর লোহা-হাইড্রোজেন অনুপাত দাড়াচ্ছে:
formula_1
যেখানে formula_2 এবং formula_3 হচ্ছে প্রতি একক আয়তনে উপস্থিত লোহা এবং হাইড্রোজেন পরমাণুর সংখ্যা। ধাতবতার জন্য অনেক সময় "ডেক্স" এককটি ব্যবহার করা হয়।
প্রাইমেট

প্রাইমেট বর্গের কোন প্রাণীই মানুষদের প্রত্যক্ষ পূর্বসূরী নয়। কিন্তু বর্তমানে জীবন্ত অন্যান্য প্রাইমেট ও মানুষেরা এক সাধারণ বিবর্তনের ইতিহাসের অংশীদার। মানুষ ব্যতীত অন্যান্য প্রাইমেটদের আচরণ ও শারীরিক গঠন গবেষণা করে প্রাইমেটদের বিবর্তন সম্পর্কে তত্ত্ব দাঁড় করানো সম্ভব। মানুষের স্বতন্ত্র বৈশিষ্ট্য গবেষণা করে আমরা বোঝার চেষ্টা করতে পারি কীভাবে ও কেন প্রাইমেটদের একটি ধারা বিবর্তিত হয়ে মানুষের আবির্ভাব হল আর অন্য একটি ধারা বিবর্তিত হয়ে শিম্পাঞ্জি ও গরিলার আবির্ভাব ঘটল।
প্রাইমেটদের সাধারণ বৈশিষ্ট্যগুলি এরকম --- পায়ের নিচের অংশে ও হাতের সামনের অংশে দুইটি হাড়ের উপস্থিতি, কাঁধ ও বক্ষ সংযোগকারী অস্থি বা কলারবোন, কোন কিছু আঁকড়ে ধরার জন্য হাতের বিশেষ গঠন, ঘনছকীয় বা স্টিরিওস্কোপিক দৃষ্টি, তুলনামূলকভাবে বড় মস্তিষ্ক, একবারে সাধারণত মাত্র একটি করে সন্তান উৎপাদন, অপত্যের পরিপক্কতাপ্রাপ্তির দীর্ঘ সময় এবং সামাজিক জীবন ও শিখনের উপর উচ্চমাত্রার নির্ভরশীলতা।
প্রাইমেট বর্গটি দুইটি উপবর্গে বিভক্ত—প্রোসিমিয়ান ও অ্যানথ্রোপয়েড। অ্যানথ্রোপয়েডদের তুলনায় প্রোসিমিয়ানেরা তথ্যের জন্য ঘ্রাণের উপর বেশি নির্ভরশীল। প্রোসিমিয়ানরা কান নাড়াতে পারে, এদের গোঁফ ও বড় নাক থাকে এবং এদের মুখের অঙ্গভঙ্গিতে তেমন কোন পরিবর্তন হয় না। অ্যানথ্রোপয়েডরা আবার টারজিয়ার, নতুন বিশ্ব বানর, পুরাতন বিশ্ব বানর এবং হোমিনয়েড (পঞ্জিড বা এপ, এবং হোমিনিড বা মানুষ) --- এই ভাগগুলিতে বিভক্ত। অ্যানথ্রোপয়েডদের মাথার খুলি গোলাকৃতি, এদের কান আকারে ছোট ও নড়নক্ষম নয়, এবং এদের মুখ ছোট ও চ্যাপ্টা, চোঙাকৃতি নয়। এরা হাতের কাজে অত্যন্ত কুশলী।
পঞ্জিড বা এপ জাতীয় অ্যানথ্রোপয়েডগুলি আবার ক্ষুদ্রাকার এপ (গিবন ও সিয়ামাং) এবং বৃহদাকার এপ (ওরাংউটান, গরিলা এবং শিম্পাঞ্জি) --- এই দুই শ্রেণীতে বিভক্ত।
গরিলা ও শিম্পাঞ্জিদের রক্তের রসায়ন ও মানুষের রক্তের রসায়নের অনেক মিল রয়েছে। এছাড়া অন্যান্য অনেক শারীরিক ও আচরণিক দিক থেকেও এরা মানুষের মতন। বন্য শিম্পাঞ্জিরা প্রাকৃতিক বস্তুকে বিশেষ প্রয়োজনে হাতিয়ারে রূপান্তরিত করতে পারে। গরিলা ও শিম্পাঞ্জিরা প্রতীকী ভাষা শেখার ব্যাপারেও উঁচুমানের চিন্তাশক্তির প্রমাণ দিয়েছে।
প্রাইমেটদের বিভিন্ন শারীরিক ও আচরণগত বৈচিত্র্য পরিবেশের বিচিত্রতা, কাজকর্মের ভিন্নতা এবং পুষ্টির ভিন্নতা দিয়ে ব্যাখ্যা করা যায়। নিশাচর প্রাইমেটরা আকারে ছোট হয় এবং একা কিংবা খুব ছোট দলে বাস করে। দিবাচর প্রাইমেটদের মধ্যে বৃক্ষারোহী প্রাইমেটগুলি ভূমিচারী প্রাইমেটদের চেয়ে আকারে ছোট হয় এবং অপেক্ষাকৃত ছোট দলে বাস করে। ফলাহারী প্রাইমেটদের মগজ তুলনামূলকভাবে বড় হয়।
মানুষেরা অন্যান্য প্রাইমেটদের থেকে বিভিন্ন দিক থেকে আলাদা। মানুষেরা সম্পূর্ণ দ্বিপদী; এরা হাতের সাহায্য না নিয়েই দুই পায়ে চলাচল করতে পারে। মানুষের মগজ সমস্ত প্রাইমেটের মধ্যে সবচেয়ে বড় ও জটিল, বিশেষত সেরিব্রাল কর্টেক্স এলাকায়। অন্য প্রাইমেটদের স্ত্রী জীবদের সাথে মনুষ্য স্ত্রীলোকদের পার্থক্য হল এরা বছরের যেকোন সময়ে যৌন প্রজননে অংশ নিতে পারে। মানুষের শিশুরা তুলনামূলকভাবে বেশিদিন নির্ভরশীল থাকে। অন্যান্য প্রাইমেটদের তুলনায় মানুষের আচরণের উপর সাংস্কৃতিক ও সামাজিক প্রভাব অনেক বেশি। মুখের ভাষা এবং এক হাতিয়ার ব্যবহার করে অন্য আরও হাতিয়ার বানানোর বৈশিষ্ট্য মানুষের একান্তই নিজস্ব। প্রাপ্তবয়স্ক মানুষদের মধ্যে খাদ্য উৎপাদন ও খাদ্য বিতরণ প্রক্রিয়াতে শ্রমবিভাজন পরিলক্ষিত হয়।
উজি

উজি () হচ্ছে ওপেন বোল্ট ও ব্লোব্যাক পরিবারভুক্ত একটি সাবমেশিন গান। এর ছোট আকৃতির সংস্করণগুলো মেশিন পিস্তল নামে পরিচিত। সর্বপ্রথম নির্মিত টেলিস্কোপিং বোল্টযুক্ত আগ্নেয়াস্ত্রগুলোর মধ্যে উজি অন্যতম। এর ফলে ছোট অস্ত্রের ম্যাগাজিন পিস্তলের মতো হাতের মুঠোর ভেতর স্থাপন করার প্রচলন শুরু হয়, যা অস্ত্রের দৈর্ঘ্য কমিয়ে দেয়। জাপানের তৈরি টাইপ ২ মেশিন পিস্তলের পূর্বে এধরনের ডিজাইন আগে কখনও দেখা যায়নি।
ইসরায়েলি সশস্ত্র বাহিনীতে কর্মরত মেজর উজিয়েল গাল ১৯৪০-এর দশকে সর্বপ্রথম এই অস্ত্রের নকশা প্রণয়ন করেন। তার নামানুসারেই এই অস্ত্রের নামকরণ করা হয় উজি। ১৯৫০ সালে এর অস্ত্রটির প্রথম প্রোটোটাইপ নির্মাণ শেষ হয়। ইসারায়েল ডিফেন্স ফোর্সের স্পেশাল বাহিনী ১৯৫৪ সালে প্রথম এই অস্ত্রটি ব্যবহার করে। দুই বছর পর সাধারণ বিভিন্ন ক্ষেত্রেও এই অস্ত্রের ব্যবহার শুরু হয়। ব্যক্তিগত প্রতিরক্ষা, সামরিক কর্মকর্তা, গোলন্দাজ বাহিনীর সৈন্যরা ও ট্যাংকে থাকা সেনা, এবং পদাতিক অ্যাসল্ট বাহিনীর সদস্যদের দ্বারাই মূলত এই অস্ত্র ব্যবহৃত হয়। এছাড়াও কোনো বাহিনীর পেছনে অবস্থিত সৈন্যদের কাছে নিরাপত্তা প্রদানের উদ্দেশ্যেও এই অস্ত্রের ব্যবহার আছে। তুলনামূলকভাবে অনেক হাল্কা এবং এর প্রতি মিনিটে গুলির হার অনেক বেশি হওয়ায় বিভিন্ন ক্ষেত্রে এই অস্ত্রটি ব্যবহৃত হয়ে আসছে।
এখন পর্যন্ত বিশ্বের ৯০টিরও বেশি দেশে উজি রপ্তানি করা হয়েছে। এখন পর্যন্ত ইসরায়েল মিলিটারি ইন্ডাস্ট্রিজ, এফএন হার্সটেল, এবং অন্যান্য অনেক অস্ত্রনির্মাতা প্রতিষ্ঠান উজি উৎপাদন করে আসছে। ১৯৬০ থেকে ১৯৮০-এর দশক পর্যন্ত উজি বিশ্বের সবচেয়ে বেশি সংখ্যক বিক্রি হওয়া সাবমেশিন গান। বিশ্বজুড়ে নানা দেশের সামরিক ও পুলিশ বাহিনী এই অস্ত্র ব্যবহার করে আসছে।
দেবদারু

দেবদারু (দ্বিপদ নাম: "Polyalthia longifolia") একপ্রকার চিরহরিৎ বৃক্ষ যা দীর্ঘকায় এবং শোভন পত্র-পল্লবের জন্য জনপ্রিয়। হিমালয় পর্বতমালার উপত্যকায় এটি বিপুল পরিমাণে জন্মে বলে একে ""হিমালয়ের সিডার"" বলেও অভিহিত করা হয়। হিন্দী ভাষায় একে ডাকা হয় দেওদার। সবুজ পাতায় একেবারে চূঁড়া পর্যন্ত আচ্ছাদিত এগাছের মহিমা প্রসঙ্গে রবীন্দ্রনাথ ঠাকুর একটি চিঠিতে লিখেছিলেন:
সরল, লম্বা, পত্রমোচী গাছ। পাতা ভল্লাকার, উজ্জ্বল সবুজ, ১৫-২৫*৩-৪সেমি। ফুল দেখতে ছোট এবং সবুজ-সাদা। ফল পাকে জুলাই-আগস্টে মাসে। প্রত্যেকটি ফল ১ সেমি লম্বা, ডিম্বাকার হয়। বীজে চাষ।
মশাল

মশাল হলো এক প্রান্তে জ্বলন্ত উপাদান সহ একটি কাঠি বা দন্ড, যা প্রজ্বলিত হয় এবং আলোর উৎস হিসাবে ব্যবহৃত হয়। এটি এক প্রকার আলোক প্রদীপ, যা পথ চলতে হাতে ধারণ করা হতো এবং দেয়াল, ফটক, সুড়ঙ্গ পথ, বিশালাকৃতির ঘর প্রভৃতিতে প্রোথিত করে আলোকিত করা হতো। কাঠির অগ্রভাগে তন্তুজাতীয় পদার্থ জড়িয়ে মশাল তৈরী করা হয় এবং ব্যবহারকালে ঐ তন্তুজাতীয় দাহ্যপদার্থে আগুন ধরিয়ে দেয়া হয়। যাত্রীদলে যে মশাল বহন করে তাকে বলা হয় মশালচী। রাত্রিকালে হাতে মশাল নিয়ে মশাল মিছিল করা হয়ে থাকে। আধুনিককালে সাধারণত বাশের দণ্ডের অগ্রভাগে পাটের চট জড়িয়ে মশাল তৈরী করা হয়। অলিম্পিকে মশাল হাতে নিয়ে দীর্ঘ পথ দৌড়িয়ে গিয়ে অলিম্পিক শিখা প্রজ্জ্বলিত করা হয়। সার্কাসে অনেকগুলো প্রজ্জ্বলিত মশাল উপরে ছুঁড়ে মারার খেলাটি বেশ জনপ্রিয়।
তথাকথিত বহির্জাগতিক জীবের তালিকা

এটি একটি তথাকথিত বহির্জাগতিক জীবের তালিকা যেখানে, লোকেরা বহির্জাগতিক প্রাণীর সম্মুখীন হওয়া, অউবের সঙ্গে সহযোগের দাবি বা অনুমান করা, অথবা অন্যভাবে কল্পনা করেছে। অউব দৃশ্যমান হয় উড়ন্ত বস্তুতে যেটি সেগুলো প্রচলিত প্রযুক্তিক পর্যায় পড়ে না, এবং যা কঠোর প্রচেষ্টার পরেও তা শনাক্ত করা যায় না।
জোড়াসাঁকো বিধানসভা কেন্দ্র

জোড়াসাঁকো বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি কলুটোলা (বিধানসভা কেন্দ্রে) বিলুপ্তির বিষয়ে তথ্য অন্তর্ভুক্ত করা হয়েছে।
সীমানা পুনর্নির্ধারণ কমিশনের নির্দেশিকা অনুযায়ী, ১৬৫ নং জোড়াসাঁকো বিধানসভা কেন্দ্রটি কলকাতা পৌরসংস্থার ২২, ২৩, ২৫, ২৭, এবং ৩৭ থেকে ৪৩ নং ওয়ার্ডগুলি নিয়ে গঠিত।
জোড়াসাঁকো বিধানসভা কেন্দ্র ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
২০১৬ সালের নির্বাচনে, এআইটিএমসি'র স্মিতা বক্সী তার নিকটতম প্রতিদ্বন্দ্বী বিজেপি'র রাহুল সিনহাকে পরাজিত করেন।
২০১১ সালের নির্বাচনে, তৃণমূল কংগ্রেসের স্মিতা বক্সী তার নিকটতম প্রতিদ্বন্দ্বী সিপিআই (এম) -এর জানকী সিংকে পরাজিত করেন।
২০০৬ সালের বিধানসভা নির্বাচনে তৃণমূল কংগ্রেসের দীনেশ বাজাজ এই কেন্দ্র থেকে ফরওয়ার্ড ব্লকের শ্যামসুন্দর গুপ্তাকে পরাজিত করেন। ২০০১ সালের নির্বাচনে তৃণমূল কংগ্রেসের সত্যনারায়ণ বাজাজ ফরওয়ার্ড ব্লকের শ্যামসুন্দর গুপ্তাকে পরাজিত করেন। জাতীয় কংগ্রেসের দেবকীনন্দন পোদ্দার ১৯৯৬ সালে ফরওয়ার্ড ব্লকের সত্যনারায়ণ বাজাজকে, ১৯৯১ ও ১৯৮৭ সালে ফরওয়ার্ড ব্লকের সুকুমার দাসকে, এবং ১৯৮২ সালে ফরওয়ার্ড ব্লকের শ্যামসুন্দর গুপ্তাকে পরাজিত করেন। ১৯৭৭ সালে জনতা পার্টির বিষ্ণুকান্ত শাস্ত্রী জাতীয় কংগ্রেসের দেবকীনন্দন পোদ্দারকে পরাজিত করেছিলেন।
জাতীয় কংগ্রেসের দেবকীনন্দন পোদ্দার ১৯৭২, ১৯৭১ ও ১৯৬৯ সালে এই কেন্দ্র থেকে জয়লাভ করেছিলেন। ১৯৬৭ সালে জিতেছিলেন কংগ্রেসেরই আর. কে. পোদ্দার। ১৯৬২ সালের নির্বাচনে জয়লাভ করেন কংগ্রেসের বদ্রীপ্রসাদ পোদ্দার। ১৯৫৭ সালের নির্বাচনে জয়লাভ করেন কংগ্রেসের আনন্দীলাল পোদ্দার। ১৯৫১ সালে ভারতের প্রথম নির্বাচনে এই বিধানসভা কেন্দ্র থাকে জয়লাভ করেছিলেন ফরওয়ার্ড ব্লক (এমজি)-এর অমরেন্দ্রনাথ বসু।
অতীতে জোড়াসাঁকোর পাশে কলুটোলা নামে আরও একটি বিধানসভা কেন্দ্র ছিল। ১৯৫১ সালে এই কেন্দ্র থেকে জয়লাভ করেন কংগ্রেসের আনন্দীলাল পোদ্দার। কেন্দ্রটি এরপর জোড়াসাঁকোর অন্তর্ভুক্ত হয়।
কলকাতা বন্দর বিধানসভা কেন্দ্র

কলকাতা বন্দর বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলায় অবস্থিত একটি বিধানসভা কেন্দ্র।
২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, কলকাতা পৌরসংস্থার ৭৫, ৭৬, ৭৮, ৭৯, ৮০, ১৩৩, ১৩৪ ও ১৩৫ নং ওয়ার্ড নিয়ে ১৫৮ নং কলকাতা বন্দর বিধানসভা কেন্দ্রটি গঠিত হয়।
এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।
২০১১ সালে পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম (ববি) তাঁর নিকটতম প্রতিদ্বন্দ্বী সারা ভারত ফরওয়ার্ড ব্লক প্রার্থী মইনুদ্দিন শামসকে পরাজিত করে বিধায়ক নির্বাচিত হন।
ভারতীয় জাতীয় কংগ্রেস থেকে বহিষ্কৃত নেতা রাম প্যারে রাম এই নির্বাচনে নির্দল প্রার্থী হিসেবে প্রতিদ্বন্দ্বিতা করেছিলেন।
বেহালা পূর্ব বিধানসভা কেন্দ্র

বেহালা পূর্ব বিধানসভা কেন্দ্র ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৩ নং বেহালা পূর্ব বিধানসভা কেন্দ্র কলকাতা পৌরসংস্থার ১১৫ থেকে ১১৭ ও ১২০ থেকে ১২৪ নং ওয়ার্ডগুলি এবং ঠাকুরপুকুর-মহেশতলা ব্লকের জোকা-১ ও জোকা-২ গ্রাম পঞ্চায়েতগুলি নিয়ে গঠিত।
বর্তমানে বেহালা পূর্ব বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত। পূর্বে এই কেন্দ্রটি যাদবপুর লোকসভা কেন্দ্রের অন্তর্গত ছিল।
২০০৬ সালের বিধানসভা নির্বাচনে ১১২ নং বেহালা পূর্ব বিধানসভা কেন্দ্র থেকে সিপিআই(এম)-এর কুমকুম চক্রবর্তী তার নিকটতম প্রতিদ্বন্দ্বী তৃণমূল কংগ্রেসের শোভন চট্টোপাধ্যায়কে পরাজিত করে জয়লাভ করেছিলেন। ২০০১ সালে তৃণমূল কংগ্রেসের পরশ দত্ত সিপিআই(এম)-এর কুমকুম চক্রবর্তীকে পরাজিত করেছিলেন। সিপিআই(এম)-এর কুমকুম চক্রবর্তী ১৯৯৬ সালে কংগ্রেসের সোনালি গুহকে এবং ১৯৯১ সালে কংগ্রেসের শৈলেন দাশগুপ্তকে পরাজিত করেছিলেন। সিপিআই(এম)-এর নিরঞ্জন মুখোপাধ্যায় ১৯৮৭ সালে কংগ্রেসের দেবাশিষ ভট্টাচার্যকে, ১৯৮২ সালে কংগ্রেসের বলরাম গোস্বামীকে, এবং ১৯৭৭ সালে কংগ্রেসের ইন্দ্রজিত মজুমদারকে পরাজিত করেন।
১৯৭১ সালে বেহালা পূর্ব কেন্দ্র থেকে কংগ্রেসের ইন্দ্রজিত মজুমদার জয়লাভ করেন। সিপিআই(এম)-এর নিরঞ্জন মুখোপাধ্যায় ১৯৭১, ১৯৬৯ ও ১৯৬৭ সালের নির্বাচনে জয়লাভ করেছিলেন। তার আগে বেহালা পূর্ব ও বেহালা পশ্চিম একক বেহালা বিধানসভা কেন্দ্রের অন্তর্গত ছিল। ১৯৬২ ও ১৯৫৭ সালের নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। ১৯৫১ সালে ভারতের প্রথম নির্বাচনে ফরওয়ার্ড ব্লক (আরজি)-এর বীরেন রায় এই কেন্দ্র থেকে জয়লাভ করেন।
বেহালা পশ্চিম বিধানসভা কেন্দ্র

বেহালা পশ্চিম বিধানসভা কেন্দ্র হল ভারতের পশ্চিমবঙ্গ রাজ্য দক্ষিণ চব্বিশ পরগনা জেলার একটি বিধানসভা কেন্দ্র। বেহালা কলকাতার দক্ষিণে অবস্থিত একটি অঞ্চল।
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা পৌরসংস্থার ১১৮, ১১৯, ১২৫, ১২৬, ১২৭, ১২৮, ১২৯, ১৩০, ১৩১, ১৩২ নং ওয়ার্ড নিয়ে ১৫৪ নং বেহালা পশ্চিম বিধানসভা কেন্দ্রটি গঠিত হয়েছে।
বেহালা পশ্চিম বিধানসভা কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত। ইতিপূর্বে বেহালা পশ্চিম বিধানসভা কেন্দ্রটি যাদবপুর লোকসভা কেন্দ্রের অন্তর্গত ছিল।
১৯৫১ সালে স্বাধীন ভারতের প্রথম নির্বাচনে ফরওয়ার্ড ব্লক (আরজি) প্রার্থী বীরেন রায় বেহালা বিধানসভা কেন্দ্র থেকে জয়লাভ করেছিলেন। পশ্চিমবঙ্গ বিধানসভা নির্বাচন, ১৯৫৭ ও ১৯৬২ সালের বিধানসভা নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। এরপর বেহালা বিধানসভা কেন্দ্রটি দু’টি কেন্দ্রে বিভাজিত হয়েছিল। ১৯৬৭, ১৯৬৯, ও ১৯৭১ সালে সিপিআই(এম) প্রার্থী রবীন মুখোপাধ্যায় বেহালা পশ্চিম বিধানসভা কেন্দ্র থেকে জয়লাভ করেছিলেন। ১৯৭২ সালে সিপিআই প্রার্থী বিশ্বনাথ চক্রবর্তী এই কেন্দ্র থেকে জয়লাভ করেছিলেন।
সিপিআই(এম) প্রার্থী রবীন মুখোপাধ্যায় ১৯৭৭ সালে কংগ্রেস প্রার্থী সুবোধচন্দ্র দাসকে, ১৯৮২ সালে কংগ্রেস প্রার্থী অরুণা ঘোষদস্তিদারকে, এবং ১৯৮৭ সালে কংগ্রেস প্রার্থী লক্ষ্মীকান্ত বসুকে পরাজিত করেন। সিপিআই(এম) প্রার্থী নির্মল মুখোপাধ্যায় ১৯৯১ সালে ভারতীয় জাতীয় কংগ্রেস প্রার্থী লক্ষ্মীকান্ত বসুকে এবং ১৯৯৬ সালে কংগ্রেস প্রার্থী কুমুদ ভট্টাচার্যকে পরাজিত করেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তার নিকটতম প্রতিদ্বন্দ্বী সিপিআই(এম) প্রার্থী নির্মল মুখোপাধ্যায় (২০০১) ও সিপিআই(এম) প্রার্থী নিরঞ্জম মুখোপাধ্যায়কে পরাজিত করেন।
২০১১ সালের নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অনুপম দেব সরকারকে পরাজিত করেন।
২০১৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করেন।
২০২১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী পার্থ চট্টোপাধ্যায় তাঁর নিকটতম প্রতিদ্বন্দ্বী ভারতীয় জনতা পার্টির শ্রাবন্তী চট্টোপাধ্যায়কে পরাজিত করেন।
তুঙ্গুস্কার অভিঘাত ঘটনা

তুঙ্গুস্কার অভিঘাত ঘটনা বা তুঙ্গুস্কার বিস্ফোরণ (), রাশিয়ার সাইবেরিয়া অঞ্চলে হয়েছিল। ৩০শে জুন, ১৯০৮ সালে রাশিয়ান সময় সকাল ০৭:১৪ এবং সার্বজনীন সময় ০০:১৪ মিনিটে একটি অতিশয় ক্ষমতাশালী বিস্ফোরণ ঊর্ধ্ব তুঙ্গুস্কা নদীর কাছে ঘটেছিল যা বর্তমানে ক্রাসনোইয়ারস ক্রাই (Krasnoyarsk Krai) নামে পরিচিত।
একটি অনেক বড় উল্কাপাত অথবা ধূমকেতুর বিচ্ছিন্ন অংশ বায়ু বিস্ফোরিত হওয়ার কারণে ঘটনাটি ঘটেছিল বলে বিশ্বাস করা হয়। এই উল্কাপাত অথবা ধূমকেতু বিচ্ছিন্ন অংশের উচ্চতা ছিল ৫–১০ কিলোমিটার (৩.১–৬.২ মাইল) পৃথিবীর উপরিতল উপরে। বিভিন্ন অধ্যয়নশীলরা এর বিভিন্ন আকারের কথা উল্লেখ করেছেন, কিন্তু সাধারণ ঐকমত্য অনুসারে এর ব্যাস হবে দশ মিটারের অল্পকিছু।
চৌরঙ্গী বিধানসভা কেন্দ্র

চৌরঙ্গী বিধানসভা কেন্দ্র হল ভারতের পশ্চিমবঙ্গ রাজ্যের রাজধানী কলকাতার একটি বিধানসভা কেন্দ্র। এই পৃষ্ঠায় পূর্বতন বন্দর বিধানসভা কেন্দ্রের তথ্যও সংযোজিত হয়েছে।
সীমানা পুনর্নির্ধারণ কমিশনের নির্দেশিকা অনুযায়ী, ১৬২ নং চৌরঙ্গি বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ এবং ৬২।
চৌরঙ্গী বিধানসভা কেন্দ্রটি ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত ছিল।
২০০৬ সালের বিধানসভা নির্বাচনে তৃণমূল কংগ্রেসের সুব্রত বক্সী ১৪৬ নং চৌরঙ্গী বিধানসভা কেন্দ্র থেকে তার নিকটতম প্রতিদ্বন্দ্বী সিপিআই(এম)-এর নারায়ণ জৈনকে পরাজিত করে জয়লাভ করেন। ২০০১ ও ১৯৯৬ সালে এই কেন্দ্র থেকে জয়লাভ করেছিলেন সুব্রত মুখোপাধ্যায়। ২০০১ সালে তিনি তৃণমূল কংগ্রেস প্রার্থী হিসেবে জেডি(এস)-এর শাহিদ হোসেনকে এবং ১৯৯৬ সালে কংগ্রেস প্রার্থী হিসেবে জনতা দলের পল মনতোষকে পরাজিত করেন। ১৯৯১ সালে কংগ্রেসের সিদ্ধার্থশঙ্কর রায় সিপিআই(এম)-এর অশোক মিত্রকে এই কেন্দ্র থেকে পরাজিত করেন। ১৯৮৭ সালে কংগ্রেসের দেবীপ্রসাদ চট্টোপাধ্যায় সিপিআই(এম)-এর বাদশা আলমকে এখান থেকেই পরাজিত করেছিলেন। ১৯৮২ সালে কংগ্রেসের শিশির বসু চৌরঙ্গী কেন্দ্র থেকে সিপিআই(এম)-এর জাহিরুল হককে পরাজিত করেন।
১৯৭২ ও ১৯৭১ সালে কংগ্রেসের শঙ্কর ঘোষ এই কেন্দ্র থেকে জয়লাভ করেন। ১৯৬৯ ও ১৯৬৭ সালে কংগ্রেসের সিদ্ধার্থশঙ্কর রায় এই কেন্দ্র থেকে জয়লাভ করেছিলেন। ১৯৬২ সালে কংগ্রেসের ড. বিধানচন্দ্র রায় এই কেন্দ্র থেকে জয়লাভ করেন। ১৯৫১ সালে ভারতের প্রথম নির্বাচনের সময় অবশ্য চৌরঙ্গী নামে কোনো বিধানসভা কেন্দ্রের অস্তিত্ব ছিল না।
১৯৫৭ ও ১৯৫১ সালের নির্বাচনে চৌরঙ্গীর স্থলে ফোর্ট নামে একটি বিধানসভা কেন্দ্র ছিল। ১৯৫৭ সালে কংগ্রেসের মৈত্রেয়ী বসু এবং ১৯৫১ সালে কংগ্রেসের নরেন্দ্রনাথ সেন এই কেন্দ্র থেকে জয়লাভ করেছিলেন।
বালিগঞ্জ বিধানসভা কেন্দ্র

বালিগঞ্জ বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৬১ নং বালিগঞ্জ বিধানসভা কেন্দ্র কলকাতা পৌরসংস্থার ৬০, ৬১, ৬৪, ৬৫, ৬৮, ৬৯ ও ৮৫ নং ওয়ার্ডগুলি নিয়ে গঠিত।
এই কেন্দ্রটি ২৩ নং কলকাতা দক্ষিণ লোকসভা কেন্দ্রের অন্তর্গত।
২০০৬ সালের বিধানসভা নির্বাচনে তৃণমূল কংগ্রেসের আহমেদ জাভেদ খান ১৫২ নং বালিগঞ্জ বিধানসভা কেন্দ্র থেকে তার নিকটতম প্রতিদ্বন্দ্বী সিপিআই(এম)-এর রবীন দেবকে পরাজিত করেন। সিপিআই(এম)-এর রবীন দেব ২০০১ সালে তৃণমূল কংগ্রেসের কাকলি ঘোষদস্তিদারকে, ১৯৯৬ সালে কংগ্রেসের দিব্যেন্দু বিশ্বাসকে, এবং ১৯৯১ সালে কংগ্রেসের সুশোভন বসুকে পরাজিত করেছিলেন। সিপিআই(এম)-এর শচীন সেন ১৯৮৭ সালে কংগ্রেসের সুশোভন বসুকে, ১৯৮২ সালে কংগ্রেসের রথীন তালুকদারকে, এবং ১৯৭৭ সালে কংগ্রেসের সুব্রত মুখোপাধ্যায়কে পরাজিত করেন।
১৯৭২ ও ১৯৭১ সালে কংগ্রেসের সুব্রত মুখোপাধ্যায় এই কেন্দ্র থেকে জয়লাভ করেছিলেন। ১৯৬৯ ও ১৯৬৭ সালে ডব্লিউপিআই-এর জ্যোতিভূষণ ভট্টাচার্য এই কেন্দ্র থেকে জয়লাভ করেন। ১৯৬২ সালের নির্বাচনে কংগ্রেসের অনিল মৈত্র এই কেন্দ্র থেকে জয়লাভ করেছিলেন। ১৯৫৭ সালের নির্বাচনে সিপিআই-এর জ্ঞানেন্দ্র মজুমদার এই কেন্দ্র থেকে জয়লাভ করেন। ১৯৫১ সালে ভারতের প্রথম নির্বাচনের সময় বানিয়াপুকুর-বালিগঞ্জ একটি যুগ্ম আসন ছিল। সেবার কংগ্রেসের পুলিনবিহারী খাটিয়া ও যোগেশচন্দ্র গুপ্ত এই কেন্দ্র থেকে জয়লাভ করেন।
২০০৮ গ্রীষ্মকালীন অলিম্পিকে জুডো – পুরুষদের +১০০ কেজি

২০০৮ গ্রীষ্মকালীন অলিম্পিকে জুডোতে পুরুষদের +১০০কেজি বিভাগের প্রতিযোগিতা অনুষ্ঠিত হয় ১৫ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ১০০কিলোগ্রামের বেশি। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
এই প্রতিযোগিতায় রিকার্ডো ব্লাস জু. ছিলেন সর্বোচ্চ ওজনের প্রতিযোগী। তার ওজন ছিল ২১০কেজি। এত বিশালাকৃতি হওয়া সত্বেও প্রথম রাউন্ডেই তিনি পরাজিত হয়ে প্রতিযোগিতার বাইরে চলে যান।
বাউকুল (ফল)

বাউকুল উদ্ভিদবিজ্ঞানীদের গবেষণার মাধ্যমে উদ্ভাবিত একপ্রকার উচ্চফলনশীল কুল। এটি ময়মনসিংহে অবস্থিত বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানীদের গবেষণার ফসল। এটি সুস্বাদু, সুমিষ্ট,দৃষ্টিনন্দন। রং, রস, গুণ, সুগন্ধ সর্বদিকে এটি সমৃদ্ধ। এটি বিশেষভাবে অর্থকরী। বাউকুল দেশের অনেক অঞ্চলে আপেল কুল হিসেবেও পরিচিত। বাউকুল-১ প্রজাতির গাছ লাগানোর ৪/৫ মাসের মধ্যে ফল পাওয়া যাবে।এই অল্প সময়ের মধ্যেই একটি গাছ থেকে কমপক্ষে ১০ কেজি কুল পাওয়া যায়। ২০০৯ খ্রিষ্টাব্দে বাংলাদেশে প্রায় ১৫ হাজার টন বাউকুল চাষ হয়েছে। এক-একটি বাউকুলের ওজন ৯০ থেকে ১৪০ গ্রাম যেকানে সাধারণ কুলের ওজন ১০ থেকে ৩০ গ্রাম। বাউকুল ফলাতে সময় লাগে মাত্র ছয় মাস যেখানে সাধারণ কুল উৎপাদনে সময় লাগে দুই থেকে তিন বছর।
কুল নামক ফলটির বৈজ্ঞানিক নাম "Zizyphus mauritiana"। কুলেরই একটি বিশেষ প্রজাতি বাউকুল যা বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানী প্রফেসর ডঃ এম এ রহিমের নেতৃত্বে গবেষণার ফসল। বাউ = BAU = Bangladesh Agricultural University)। প্রথম দফায় উদ্ভাবিত এই কুলের পূর্ণ নাম রাখা হয়েছে এফটিআইপি-বাউকুল- ১। ফলের গুণাগুণ রক্ষার জন্য বাউকুল-১ কুঁড়ি সংযোজন ও জোড় কলমের মাধ্যমে বংশ বিস্তার করা হয়। বাউকুল উদ্ভাবনে ১৭ বৎসর সময় লেগেছে। বাংলাদেশ কৃষি বিশ্ববিদ্যালয়ের জার্মপ্লাজম সেন্টারের গবেষণায় এটি আবিষ্কৃত হয়। বাউকুল - ২ ইতোমধ্যে উদ্ভাবিত হয়েছে। এটি অধিকতর রসালো এবং অনেক বেশি মিষ্টি হবে।
এটি সাধারণত পাকা ও টাটকা অবস্থায় খাওয়া হয়। কুলের জাত ও পরিপক্কতার বিচারে এর খাদ্যমানের কিছুটা তারতম্য হওয়া অস্বাভাবিক নয়। কুল খাদ্য হিসাবে অত্যন্ত সমৃদ্ধ। বিভিন্ন খনিজ লবণ এবং ভিটামিন এ এবং ভিটামিন সি-এর একটি ভালো উৎস হচ্ছে কুল। কুলে সাধারণত ৮৫.৯ ভাগ পানি, ০.৮ ভাগ আমিষ, ০.১ ভাগ স্নেহ, ১২.৮ ভাগ লৌহ থাকে। প্রতি ১০০ গ্রাম শাঁসে ৫৫ ক্যালরি শক্তি, ৭০ আই. ইউ. ক্যারোটিন ও ৫০-১৫০ মিঃ গ্রাঃ ভিটামিন সি বিদ্যমান। কুল শুকিয়েও পরবর্তীকালে ব্যবহারের জন্য ঘরে রেখে দেওয়া যায়। শুকনো কুল ডালের সাথেও বহুল ব্যবহার লক্ষ্য করা যায়। এছাড়া কুল দিয়ে আচার, চাটনী, মোরব্বা, শরবত ও জেলী তৈরি করা যায়। তাছাড়া আয়ুর্বেদ চিকিৎসা শাস্ত্রে কুলের বহুবিদ ব্যবহার উল্লেখ রয়েছে। কুল গাছে Techardia laccad নামক এক প্রকার অতি ক্ষুত্র পোকা লালন করে গালা তৈরী করা যায়।
উবুন্টু ফন্ট ফ্যামিলি

উবুন্টু ফন্ট ফ্যামিলি একটি মুক্ত ট্রুটাইপ ভিত্তিক ফন্ট। আধুনিক হিউম্যনিস্ট ডিজাইন অনুযায়ী এটি তৈরী করা হয়েছে। লন্ডনভিত্তিক ফন্ট ডিজাইনিং প্রতিষ্ঠান ডেলটন ম্যাগ ক্যানোনিকাল লিমিটেড এর অর্থয়নে এটি তৈরী করেছে। সেপ্টেম্বর ২০১০ এর আগ পর্যন্ত নয় মাস ধরে এটি পরীক্ষামূলক পর্যায়ে ছিল। এর পরবর্তীতে এটি উবুন্টু ১০.১০ সংস্করণ থেকে উবুন্টু অপারেটিং সিস্টেম এর ডিফল্ট ফন্ট হিসাবে ব্যবহার শুরু হয়।
উবুন্টু ফন্ট লাইসেন্সের অধিনে এটি প্রকাশ করা হয়েছে।.
উবুন্টু ফন্ট ফ্যামিলি উবুন্টু এর বর্তমান এবং ডেভলপমেন্ট সংস্করণ সমূহের ডিফল্ট ফন্ট হিসাবে ব্যবহার করা হচ্ছে। একই সাথে এটি উবুন্টু ব্র্যান্ডিং এর কাজেও ব্যবহার করা হয়।
লুম্বিনী অঞ্চল

লুম্বিনী অঞ্চল (), নেপালের ১৪টি অঞ্চলের একটি অঞ্চল। এখানকার লুম্বিনী শহর গৌতম বুদ্ধের জন্মস্থান। একটি বৌদ্ধ ধর্মের তীর্থস্থান। কাঠমান্ডু থেকে ২৪০ কি.মি. পশ্চিমে অবস্থিত ভুতল হচ্ছে এর প্রধান শহর এবং এই শহরটিকে নেপাল-ভারত এর প্রধান সংযোগ সড়ক হিসাবে ব্যবহার করা হয়।
লুম্বিনী অঞ্চল ৬টি জেলায় বিভক্ত :
কোশী অঞ্চল

কোশী অঞ্চল (নেপালী: कोशी) নেপালের ১৪টি অঞ্চলের একটি, যা ছয়টি জেলা ভোজপুর, ধনকুটা, মোরাঙ, সঙ্খুয়াসভা, সুনসরী ও তেরথুম নিয়ে গঠিত। কোশীর সদর হল বিরাটনগর যা কোশী অঞ্চলের বৃহত্তম শহর। কোশীর অন্যান্য নগরী হচ্ছে ইনারুয়া, ধারান, ধনকুটা এবং ইতাহারি । এর প্রধান নদী অরুন, তামার এবং সপ্তকোশী ।
কোশী অঞ্চলকে ছয়টি জেলায় ভাগ করা হয়েছে:
ব্যান্ডেল গির্জা

ব্যান্ডেল গির্জা বা ব্যান্ডেল চার্চ পশ্চিমবঙ্গের প্রাচীনতম খ্রিষ্টান গির্জাগুলির একটি। এই গির্জার পোষাকি নাম দ্য ব্যাসিলিকা অফ দ্য হোলি-রোসারি, ব্যান্ডেল। ১৬৬০ খ্রিষ্টাব্দ নাগাদ নির্মিত এই গির্জাটি মেরিমাতা (নোসা সেনোরা দি রোজারিও, আওয়ার লেডি অফ দ্য রোজারি) প্রতি উৎসর্গিত।
ষোড়শ শতাব্দীর মধ্যভাগ থেকে পর্তুগিজরা ব্যান্ডেল শহরটিকে বন্দর হিসেবে ব্যবহার করতে শুরু করে। ১৫৭১ খ্রিষ্টাব্দে তারা মুঘল সম্রাট আকবরের নিকট থেকে হুগলিতে একটি শহর নির্মাণের অনুমতি পায়। এখানে বসবাস শুরু করলে, তাদের পাদ্রিরা স্থানীয় লোকেদের ধর্মান্তরিত করতে শুরু করেন। ১৫৯৮ খ্রিষ্টাব্দ নাগাদ হুগলিতে ক্যাথলিক খ্রিষ্টধর্মাবলম্বীর সংখ্যা ছিল প্রায় পাঁচ হাজার। এদের মধ্যে যেমন স্থানীয় অধিবাসীরা ছিল, তেমনি ছিল মিশ্র জাতির লোকজনও।
১৫৭৯ খ্রিষ্টাব্দে পর্তুগিজেরা হুগলি নদীর তীরে একটি বন্দর ও দুর্গ নির্মাণ করে এবং অগাস্টিনিয়ান ফ্রেয়ারদের একটি দলের সার্ভিস তালিকাভুক্ত করে। এই দলটি ছল গোয়ার বৃহত্তম ধর্মীয় সংস্থা। পরের বছর ক্যাপ্টেন পেদ্রো তাভারেস সর্বসমক্ষে ক্যাথলিক ধর্মপ্রচার ও গির্জা নির্মাণ করার জন্য সম্রাটের অনুমতি লাভ করেন। এরপর ১৫৯৯ খ্রিষ্টাব্দে ব্যান্ডেল চার্চ নির্মিত হয়।
১৬৩২ খ্রিষ্টাব্দে মুরেরা হুগলি আক্রমণ করলে প্রথম গির্জাটি ভষ্মীভূত হয়। এরপর ১৬৬০ খ্রিষ্টাব্দে গোমেজ দে সোতো একটি নতুন গির্জা নির্মাণ করেন। মঠের পূর্ব দ্বারে এখনও পুরনো গির্জার কীস্টোন বা ভিত্তিপ্রস্তরটি দেখা যায়।
গির্জার সম্মুখে একটি জাহাজের মাস্তুল রয়েছে। কথিত আছে, বঙ্গোপসাগরে একটি পর্তুগিজ জাহাজ প্রবল ঝড়ের মুখে পড়লে মেরিমাতা জাহাজটিকে রক্ষা করেন। এরপর কৃতজ্ঞতাস্বরূপ জাহাজের কাপ্তান মাস্তুলটি গির্জায় দান করেন, সেটি এখনো সংরক্ষিত করা আছে। গির্জায় তিনটি পূজাবেদি, কয়েকটি সমাধিপ্রস্তর, একটি পাইপ অর্গ্যান ও মেরির একটি সিংহাসন রয়েছে।
দারুচিনি দ্বীপ

দারুচিনি দ্বীপ লাক্স নিবেদিত এবং ২০০৭ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের জনপ্রিয় কথাসাহিত্যিক হুমায়ূন আহমেদ- এর উপন্যাস দারুচিনি দ্বীপ অবলম্বনে নির্মিত এই চলচ্চিত্রের পরিচালনা করেছেন জাতীয় চলচ্চিত্র পুরস্কার বিজয়ী অভিনেতা ও স্বনামধন্য পরিচালক তৌকির আহমেদ।
'দারুচিনি দ্বীপ' চলচ্চিত্রটি সেবার শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার জিতে নেয়। এছাড়াও সেরা অভিনেতা শাখায় পুরস্কার জিতে নেন রিয়াজ এবং অভিনেত্রী শাখায় জাকিয়া বারী মম।
দারুচিনির দ্বীপ হিসেবে এখানে বাংলাদেশের বিখ্যাত প্রবাল দ্বীপ সেন্ট মার্টিন দ্বীপ-কে চিত্রায়িত করা হয়েছে। একদল স্বপ্নবাজ তরুণ- তরুণীর বন্ধুত্বপূর্ণ সম্পর্ক, ভালোবাসার পাশাপাশি সহজ-সরল পারিবারিক জীবনের নানা ঘটনা উঠে এসেছে এই গল্পে। যে পরিবারগুলো আমাদের পরিচিত পরিবারগুলোর মতই সাদামাঠা, সহজ-সরল। তারুণ্যে পৌঁছে যাওয়া সন্তানেরা এই গল্পে গুরুত্ব পেয়েছে বেশি। আর সেই তরুণ ছেলেরাই একদিন সিদ্ধান্ত নেয় পারিবারিক সব ঝামেলা বাদ দিয়ে জনজীবন থেকে বিচ্ছিন্ন হয়ে নেটওয়ার্কের বাইরে অর্থ্যাৎ কোনো এক দ্বীপে বেড়াতে যাবে। তারা যখন বের হবে একদল মেয়েরাও তাদের সাথে যাবার আগ্রহ প্রকাশ করে। অতঃপর একদল ছেলেমেয়ে দারুচিনি দ্বীপে পৌছে। আর এখান থেকেই শুরু হয় প্রেম ভালোবাসা বন্ধুত্বের নতুন গল্প।
ক্যাম্পাস

ক্যাম্পাস () বলতে সাধারণতঃ বিশ্ববিদ্যালয়, মহাবিদ্যালয় কিংবা অন্য যে-কোন ধরনের শিক্ষা প্রতিষ্ঠানের অভ্যন্তরে অবস্থিত খোলা কিংবা পরিবেষ্টনকারী একখণ্ড ভূমিবিশেষ। বাংলা একাডেমীর অভিধানমাফিক এর বাংলা অর্থ হচ্ছে শিক্ষাপ্রতিষ্ঠানের এলাকা। সচরাচর এতে ছাত্র-শিক্ষক উভয়ের জন্যেই গ্রন্থাগার, শ্রেণীকক্ষ, গবেষণাগার, উদ্যান, ক্যাফেটেরিয়া, আবাসিক হল বা ছাত্রাবাস, খেলার মাঠ ইত্যাদি স্থায়ী সম্পত্তি থাকতে পারে। শুরুতে ক্যাম্পাস শব্দটি ভবনের মাঝামাঝি ঘাষযুক্ত উন্মুক্ত ভূ-খণ্ডকে নির্দেশ করতো। পরবর্তীতে শিক্ষাপ্রতিষ্ঠানের পুরো এলাকাকে ক্যাম্পাস হিসেবে পরিগণনা করা হয়। শিক্ষাপ্রতিষ্ঠানের সাথে সম্পর্কযুক্ত এবং সম্পর্কবিহীন ভবন - উভয়ই ক্যাম্পাসের সাথে জড়িত। বর্তমানে ক্যাম্পাসের সংজ্ঞা পরিবর্তিত রূপ ধারণ করেছে যা যে-কোন ধরনের প্রতিষ্ঠানের কয়েকটি ভবনের সম্মিলন স্থলকে বুঝায়।
ক্যাম্পাস শব্দটি এসেছে ল্যাটিন শব্দ "ফিল্ড" থেকে। অষ্টাদশ শতকে মাঝামাঝি অর্থাৎ ১৭৭৫ সালে "কলেজ অব নিউ জার্সি" (বর্তমান - প্রিন্সটন বিশ্ববিদ্যালয়)-এর মাঠের জন্য প্রথমবারের মতো শব্দটি ব্যবহার করা হয়েছিল। পরবর্তীকালে অন্যান্য আমেরিকান কলেজগুলো তাদের নিজেদের মাঠের জন্যও ক্যাম্পাস শব্দের ব্যবহার করতে শুরু করে। কিন্তু ক্যাম্পাস বলতে কেবলমাত্র বিশ্ববিদ্যালয়ের মাঠকেই বুঝায় না। বিদ্যালয়, মহাবিদ্যালয়ের সমগ্র এলাকা ক্যাম্পাস, মাঠ কিংবা উঠান হিসেবেও বিবেচিত হতে পারে। এছাড়াও, হাসপাতাল কিংবা ক্ষেত-খামারের বিস্তৃত জমিও ক্যাম্পাস হিসেবে পরিচিতি পেয়ে থাকে।
ইউরোপীয় বিশ্ববিদ্যালয়গুলোয়ও ক্যাম্পাস শব্দের পরিচিতি রয়েছে। অধিকাংশ প্রতিষ্ঠানই ব্যক্তিগত উদ্যোগে শহরাঞ্চলে এর শাখা-প্রশাখার বিস্তার ঘটাচ্ছে। ২য় বিশ্বযুদ্ধের পর যুক্তরাজ্যে নতুন বিশ্ববিদ্যালয় প্রতিষ্ঠার উপযোগী পরিবেশ না থাকায় মনোনীত স্থানে শাখা প্রতিষ্ঠা করেছিল। নতুন শিক্ষায়তনিক কেন্দ্র হিসেবে অনেকক্ষেত্রে সেগুলো বিশ্বের শিক্ষাঙ্গনে অত্যন্ত গুরুত্বপূর্ণ ভূমিকা রাখতে সক্ষম হয়েছে।
যুক্তরাষ্ট্রের প্রয়াত প্রেসিডেন্ট জন এফ. কেনেডি আমেরিকান ইউনিভার্সিটিতে "দ্য বিউটি অব দ্য ক্যাম্পাস অব দি ইউনিভার্সিটি" শিরোনামে প্রবন্ধ পাঠ করেছিলেন। সেখানে তিনি ছাত্র এবং শিক্ষক উভয়কেই কঠোর পরিশ্রমী হতে বলেছেন, যা বিশ্ববিদ্যালয়ের সৌন্দর্যবৃদ্ধিতে যথেষ্ট ভূমিকা পালন করে।
বিংশ শতাব্দীতে এসে ক্যাম্পাস শব্দের ভাবগত অর্থ আরো ব্যাপক ও বিস্তৃত হয়েছে। কয়েকটি স্থানে ১৯৫০-এর দশকে পুরনো অর্থ পরিবর্তিত হয়ে যায় ও সাধারণভাবে অর্থ প্রকাশ পেয়েছে। কখনো কখনো কোন প্রতিষ্ঠানের কার্যালয় ভবনও ক্যাম্পাসরূপে পরিচিত হয়েছে। তন্মধ্যে মার্কিন যুক্তরাষ্ট্রে বিভিন্ন প্রতিষ্ঠানের ক্যাম্পাসের অনুরূপ ওয়াশিংটনের রেডমন্ডেও মাইক্রোসফট ক্যাম্পাস গড়ে উঠেছে। জরুরী সেবাপ্রদানকারী প্রতিষ্ঠান হিসেবে হাসপাতাল কর্তৃপক্ষও তাদের সেবার পরিধিকে বিভাজন ঘটিয়ে, বিভিন্ন এলাকায় বিশেষায়িত বিভাগগুলোকে ক্যাম্পাস হিসেবে পরিচিতি পাচ্ছে।
অক্ষয়চন্দ্র চৌধুরী

অক্ষয়চন্দ্র চৌধুরী (জন্ম: ৭ সেপ্টেম্বর, ১৮৫০- মৃত্যু: ৫ সেপ্টেম্বর, ১৮৯৮) ছিলেন একজন বাঙালি কবি ও সাহিত্যিক।
হাওড়ার আন্দুলের স্বনামধন্য ভরদ্বাজ গোত্রীয় দত্তচৌধুরী পরিবারে জন্ম গ্রহণ করেন অক্ষয়চন্দ্র চৌধুরী। উনার পিতার নাম মিহিরচন্দ্র চৌধুরী, যিনি দত্তচৌধুরী বংশের ২২তম পুরুষ। সাধারণ্যে ইনি বিশেষ পরিচিত ও সুনাম অর্জন না করলেও তার রচনা কবিগুরু রবীন্দ্রনাথ ঠাকুর এবং সমসাময়িক সাহিত্যিকদের প্রেরণা ও উৎসাহ যুগিয়েছিল। তার রচিত গ্রন্থসমূহের মধ্যে অন্যতম "উদাসিনী", "ভারতগাথা" এবং "সাগরসংগমে"। সঙ্গীতচর্চায় রবীন্দ্রনাথ ও তার ভ্রাতা জ্যোতিরিন্দ্রনাথ অক্ষয়চন্দ্রের সহকর্মী ছিলেন। তৎকালে এম এ পাশ করে তিনি অ্যাটর্নীশিপ পরীক্ষা দেন। তিনি বিখ্যাত "ভারতী" পত্রিকার সম্পাদকমণ্ডলীর অন্যতম সদস্য ছিলেন।